**Мектеп жасына дейінгі балалардың**

**біліктері мен дағдыларының дамуы бойынша**

**аралық бақылау мониторингі нәтижелері жөнінде**

**АҚПАРАТ**

Білім беру процесінің тиімділігі, сондай-ақ балалардың даму динамикасы туралы ақпарат алу үшін I жартыжылдықтың қорытындысы бойынша қаңтар айында өткізілетін аралық диагностика негізінде балалардың үлгілік оқу бағдарламасының мазмұнын игеруіне мониторинг жүргізілді. Аралық педагогикалық диагностиканың мақсаты - балаға қатысты таңдалған білім беру стратегиясының дұрыстығын бағалау, даму динамикасын анықтау.

Педагогикалық диагностиканы тәрбиеші басқа педагогикалық қызметкерлермен тығыз ынтымақтастықта жүргізеді, оның негізінде балалардың мектепте оқуға қажетті дағдыларын жетілдіру міндеттері анықталады.

Облыстар, республикалық маңызы бар қалалар және астананың білім басқармалары ұсынған деректер бойынша, бүгінгі күні республикада 10 871 мектепке дейінгі ұйым (бала саны - 922 400), сондай-ақ 5 889 мектепалды сыныптары бар мектеп (бала саны - 188 682) жұмыс істейді. Үлгілік оқу бағдарламасын меңгеру, біліктері мен дағдыларды дамыту деңгейінің аралық диагностикасымен қамтылған балалардың жалпы саны – 1 041 379 (МДҰ – 866 540 бала, мектепалды сыныптарда – 174 839 бала), оның ішінде:

- ерте жас тобында (3 жастан бастап) – 56 772;

- кіші топта (2 жастан бастап) – 165 924;

- орта жаста (3 жастан бастап) – 255 840;

- ересек жас топта (4 жастан бастап) – 260 810;

- мектепалды даярлық тобында (5 жастан бастап) –127 194.

- мектепалды даярлық сыныптарында – 174 839

Балалардың біліктері мен дағдыларының даму деңгейлерін бақылау бойынша аралық мониторинг нәтижелерінің көрсеткішіне сәйкес бағдарламаны меңгеру деңгейі төмендегідей:

- ерте жас тобы (1 жастан бастап) – оның ішінде 34 664 баланың білік пен дағдылары жоғары және орта деңгейде, бұл 61 % құрайды;

– кіші топ (2 жастан бастап) – оның ішінде 114 657 баланың білік пен дағдылары жоғары және орта деңгейде, бұл 69,1 % құрайды;

– орта топ (3 жастан бастап) – оның ішінде 196 780 баланың білік пен дағдылары жоғары және орта деңгейде, бұл 76,9 % құрайды;

– ересек топ (4 жастан бастап) – оның ішінде 207 677 баланың білік пен дағдылары жоғары және орта деңгейде, бұл 79,6 % құрайды;

– мектепалды даярлық тобы (сыныптары) (5 жастан бастап) – оның ішінде 255 619 баланың білік пен дағдылары жоғары және орта деңгейде, бұл 84,6 % құрайды.

Мектепке дейінгі ұйымдарда мониторинг нәтижелері бақылау парағы, алынған мәліметтер негізінде баланың жеке даму картасы толтырылады.

Мектеп жасына дейінгі балалардың біліктері мен дағдыларының дамуы бойынша аралық бақылау мониторинг нәтижелерінің көрсеткіші бойынша бағдарламаны меңгеру деңгейі жоғары облыстар:

- ерте жас тобының (1 жастан бастап) балалары арасында – Нұр-Сұлтан қаласы (81 %), Қызылорда облысы (79,3 %), Ақтөбе облысы (76,8 %);

- кіші жас тобы (2 жастан бастап) балаларың арасында - Нұр-Сұлтан қаласы (85 %), Қызылорда облысы (85 %), Ақтөбе облысы (81,4 %), Павлодар облысы (80,8%);

- орта жас тобының (3 жастан бастап) балалары арасында – Қызылорда облысы (88 %), Нұр-Сұлтан қаласы (87 %), Павлодар облысы (83,2%), Ақтөбе облысы (82,3 %);

- ересек тобының (4 жастан бастап) балалары арасында – Қызылорда облысы (93 %), Нұр-Сұлтан қаласы (88 %), Павлодар облысы (87,4 %), Шығыс Қазақстан облысы (84,3 %), Ақтөбе облысы (84,4 %);

- мектепалды даярлық тобы (сыныптар) (5 жастан бастап) балалары арасында – Қызылорда облысы (95 %), Павлодар облысы (90 %), Нұр-Сұлтан қаласы (90 %).

Мектеп жасына дейінгі балалардың біліктері мен дағдаларының дамуы бойынша аралық бақылау мониторинг нәтижелерінің көрсеткіші бойынша бағдарламаны меңгеру деңгейі *төмен* облыстар:

- ерте жас тобының (1 жастан бастап) балалары арасында – Маңғыстау облысы (25 %), СҚО (49 %);

- кіші жас тобы (2 жастан бастап) балаларың арасында – Маңғыстау облысы (46,4%), Шымкент қаласы (51 %), Қарағанды облысы (53,9 %);

- орта жас тобының (3 жастан бастап) балалары арасында – Маңғыстау облысы (60,1%), Шымкент қаласы (62 %);

- ересек тобының (4 жастан бастап) балалары арасында – Нұр-Сұлтан қаласы (67,7 %), Түркістан облысы (70,4 %);

- мектепалды даярлық тобы (сыныптар) (5 жастан бастап) балалары арасында – Атырау облысы (79 %), Түркістан облысы (80 %).

Сондай-ақ, мектепалды даярлық топтарының (сыныптарының) балалары арасында біліктері мен дағдыларды дамытуды бастапқы және аралық бақылау нәтижелеріне салыстырмалы талдау жүргізілді.

|  |  |  |
| --- | --- | --- |
| Мектепалды даярлық тобы (сыныптар) (5 жастан бастап) | Бастапқы | Аралық |
| 74,1 % | 84,6 % |

Жалпы, мектеп жасына дейінгі балалар арасында бағдарламаны игеру мен дағдыларды дамыту деңгейінің төмен нәтижесін көрсеткен өңірлер:

- Шымкент қаласы (66,9 %);

- Түркістан облысы (68,4 %);

- Маңғыстау облысы (70,5 %).

Мектеп жасына дейінгі балалар арасында бағдарламаны игеру мен дағдыларды дамыту деңгейінің жоғары нәтижесін көрсеткен өңірлер:

- Қызылорда облысы (90,8 %);

- Нұр-Сұлтан (87,9 %);

- Павлодар облысы (85,1 %);

- Алматы облысы (83,3 %);

- Ақтөбе облысы (82,7 %).

Балалардың біліктері мен дағдыларының даму деңгейіне жүргізілген талдаудан келесі ұсынымдар беріледі:

- көрсеткіштері төмен балаларға ерекше назар аудара отырып, балалардың дағдыларын дамыту деңгейін арттыру бойынша қосымша шаралар қабылдау, қажет болған жағдайда педагогикалық процеске түзетулер енгізу.